Ραζβάν Μαρίν

Ο **Ραζβάν Γκάμπριελ Μαρίν** (γεννημένος στις 23 Μαΐου 1996) είναι Ρουμάνος επαγγελματίας ποδοσφαιριστής που αγωνίζεται ως μέσος, στην ΑΕΚ της Σούπερ Λιγκ και στην εθνική ομάδα της Ρουμανίας.

Ο Μαρίν ξεκίνησε την καριέρα του σε επίπεδο ανδρών με την Βιιτόρουλ Κονστάντσα σε ηλικία 17 ετών και σύντομα καθιερώθηκε στην πρώτη ομάδα του συλλόγου. Οι φοβερές επιδόσεις του εξαργυρώθηκαν, με τον ίδιο να μεταγράφεται στην Σταντάρ Λιέγης στις αρχές του 2017, με την οποία κατέκτησε το Κύπελλο Βελγίου στην πρώτη του σεζόν. Το 2019, μεταγράφηκε στον Άγιαξ έναντι 12,5 εκατ. ευρώ, αλλά δεν κατάφερε να καθιερωθεί και παραχωρήθηκε δανεικός στην Κάλιαρι Κάλτσιο.

Ο Μαρίν έκανε το διεθνές ντεμπούτο του με τη Ρουμανία τον Οκτώβριο του 2016, έχοντας στο παρελθόν αγωνιστεί με τα νεανικά τμήματα της χώρας του. Εκπροσώπησε το έθνος του στο Ευρωπαϊκό Πρωτάθλημα Ποδοσφαίρου 2024, φτάνοντας μέχρι την φάση των 16.

## Καριέρα σε συλλόγους

### Πρώιμη καριέρα και Βιιτόρουλ Κοστάντζα
Γεννημένος στο Βουκουρέστι, ο Μαρίν ξεκίνησε να παίζει ποδόσφαιρο στην ηλικία των έξι ετών με τον τοπικό σύλλογο Pro Luceafărul, και εντάχθηκε στην ακαδημία της Βιιτόρουλ Κονστάντσα επτά χρόνια αργότερα. Έκανε το επαγγελματικό του ντεμπούτο στις 18 Οκτωβρίου 2013, σε μια ήττα με 0-4 από την Στεάουα Βουκουρεστίου στα πλαίσια του Ρουμανικού πρωταθλήματος.

Ο Μαρίν σκόραρε το πρώτο του γκολ στο πρωτάθλημα σε μια εκτός έδρας νίκη με 2-1 επί της ΤΦΡ Κλουζ, στις 15 Μαρτίου 2015. Τον Δεκέμβριο του 2016, σε ηλικία μόλις 20 ετών, η εφημερίδα *Gazeta Sporturilor* ανακοίνωσε ότι ο Μαρίν κατέλαβε την τρίτη θέση στο βραβείο του Καλύτερου Ρουμάνου Ποδοσφαιριστή για το 2016. Κατά τη παρουσία του στην Κωστάντζα, ο Μαρίν κατέγραψε συνολικά 85 συμμετοχές και 10 γκολ.

### Σταντάρ Λιέγης
Στις 20 Ιανουαρίου 2017, ο Μαρίν υπέγραψε συμβόλαιο τεσσερσίμιση χρόνων με την βελγική Σταντάρ Λιέγης. Ο Ρουμανικός Τύπος είχε αρχικά αναφέρει την αξία της μεταγραφής σε 2,4 εκατ. ευρώ, με την Βιιτόρουλ να μην διαρρέει για το ποσοστό μεταπώλησης. Έκανε την πρώτη του εμφάνιση στο πρωτάθλημα Βελγίου δύο ημέρες αργότερα, μπαίνοντας ως αλλαγή στο 80ο λεπτό της ήττας με 0-3 από την Κλαμπ Μπρυζ στο Στάδιο Μωρίς Ντυφράν. 

Στις 8 Απριλίου 2017, ο Μαρίν σκόραρε το πρώτο του γκολ για τους Λες Ρουτς σε μία ισοπαλία με 2-2 επί της  Σιντ-Τρέιντενσε ΦΦ. Στις 20 Σεπτεμβρίου, σημείωσε ένα γκολ και μία ασίστ σε μια νίκη με 4-0 επί της Χέιστ για το Κύπελλο Βελγίου.  Τον Δεκέμβριο του ίδιου έτους, σκόραρε εναντίον των Βάασλαντ-Μπέβερεν, Σιντ-Τρέιντενσε ΦΦ και ΚΦ Κόρτρεϊκ στα πλαίσια του πρωταθλήματος.  Στις 3 Φεβρουαρίου 2018, ο Μαρίν σκόραρε το τελευταίο γκολ της νικηφόρας αναμέτρησης με 3-0 εναντίον της Λόκερεν, δύο λεπτά αφότου αντικατέστησε τον Γκόικο Τσίμιροτ. Ένα μήνα αργότερα, σημείωσε τρεις ασίστ για τρία ισάριθμα τέρματα για την νίκη της ομάδας του με 3-2 εναντίον της Μεχέλεν, αστοχώντας επίσης και σε πέναλτι.  Στις 17 Μαρτίου, ξεκίνησε βασικός στον νικηφόρο τελικό κυπέλλου με 1-0 επί της ΚΡΚ Γκενκ, κατακτώντας τον τίτλο. 

Ο Μαρίν ξεκίνησε βασικός στο παιχνίδι ανάμεσα σε Σταντάρ Λιέγης και Κλαμπ Μπρυζ στα πλαίσια του Βελγικού Σούπερ Καπ στις 22 Ιουλίου του 2018, με την ομάδα του να ηττείται με 2-1. Κατέγραψε την πρώτη του εμφάνιση στις ευρωπαϊκές διοργανώσεις, στις 7 Αυγούστου, σε έναν εντός έδρας ισόπαλο αγώνα με τον ΑΦΚ Άγιαξ, στα πλαίσια του τρίτου προκριματικού γύρου του ΟΥΕΦΑ Τσάμπιονς Λιγκ.  Ο Μαρίν έπαιξε τότε και τα έξι παιχνίδια της φάσης των ομίλων του ΟΥΕΦΑ Γιουρόπα Λιγκ, με την ομάδα του να καταλαμβάνει την τρίτη θέση του ομίλου, πίσω από την Σεβίλλη και την ΦΚ Κρασνοντάρ. Οι καλές εμφανίσεις του Μαρίν καθ' όλη τη διάρκεια του έτους, του απέφεραν το βραβείο του Ρουμάνου Ποδοσφαιριστή της Χρονιάς 2018 της Gala Fotbalului Românesc, στις 3 Δεκεμβρίου.  Στις 21 του ίδιου μήνα, κατατάχθηκε δεύτερος για το ίδιο τρόπαιο που απονεμήθηκε από την εφημερίδα *Gazeta Sporturilor*.  Ο Μαρίν σημείωσε το πρώτο γκολ του για το 2019, στις 3 Φεβρουαρίου, στην νίκη με 2-1 επί της Άντερλεχτ. 

### Άγιαξ
Στις 4 Απριλίου 2019, ο Αγιάξ ανακοίνωσε την απόκτηση του Μαρίν με πενταετή συμφωνία έναντι 12,5 εκατ. ευρώ, με τον παίκτη να εντάσσεται στην ομάδα το καλοκαίρι. Εκείνη την εποχή, το ποσό ήταν το τρίτο υψηλότερο που έχει καταβληθεί ποτέ από τον Ολλανδικό σύλλογο. 

### Κάλιαρι
Στις 31 Αυγούστου του 2020, ο Μαρίν εντάχθηκε στην ιταλική Καλιάρι της Σέριε Α, ως δανεικός με υποχρεωτική οψιόν αγοράς. Στις 1 Ιουλίου 2021, η συμφωνία έγινε μόνιμη και ο Μαρίν υπέγραψε συμβόλαιο ισχύς έως το 2024. Ο σύλλογος πλήρωσε 10 εκατ. ευρώ για να αποκτήσει τα πλήρη δικαιώματα του παίκτη.

Στο πρώτο παιχνίδι της σεζόν 2021-22, άνοιξε το σκορ στην νίκη της ομάδας του με 3-1 επί της Πίζα στα πλαίσια του Κόπα Ιτάλια.

### Έμπολι
Στις 5 Ιουλίου 2022, ο Μαρίν εντάχθηκε στην Έμπολι ως δανεικός για μια σεζόν με οψιόν αγοράς. Στις 29 Ιουνίου 2023, η Έμπολι ενεργοποίησε την οψιόν του παίκτη έναντι 5 εκατ. ευρώ.

### Α.Ε.Κ.
Στις 23 Ιουλίου 2025, ο Μαρίν ανακοινώθηκε από την ΑΕΚ για τρία χρόνια.

## Διεθνής καριέρα
Τον Σεπτέμβριο του 2016, ο 20χρονος Μαρίν κλήθηκε στην ανδρική ομάδα της Ρουμανίας για τον προκριματικό αγώνα για το Παγκόσμιο Κύπελλο Ποδοσφαίρου 2018, εναντίον του Μαυροβουνίου. Στα πλαίσια της ίδιας προκριματικής φάσης, στις 8 Οκτωβρίου, κατέγραψε την πρώτη του συμμετοχή και σκόραρε μάλιστα και ένα γκολ σε μια νίκη με 5-0 επί της Αρμενία.

Στις 7 Ιουνίου 2024, ο Μαρίν ανακοινώθηκε ως μέλος της αποστολής της Ρουμανίας για το Ευρωπαϊκό Πρωτάθλημα Ποδοσφαίρου 2024. Δέκα ημέρες αργότερα, σκόραρε στο 3-0 της χώρας του επί της Ουκρανίας, συμβάλλοντας στην πρώτη νίκη της χώρας του σε τελική φάση Euro έπειτα από 24 χρόνια. Στις 26 Ιουνίου, ο Μαρίν σκόραρε με πέναλτι στην ισοπαλία με 1-1 επί της Σλοβακίας, εξασφαλίζοντας στην Ρουμανία την πρώτη θέση του ομίλου της. Ξεκίνησε και στα τέσσερα παιχνίδια της χώρας του στο συγκεκριμένο Euro, με τη Ρουμανία να χάνει εν τέλει με 0-3 από την Ολλανδία στον γύρο των 16.

## Στυλ παιχνιδιού
Ο Μαρίν χρησιμοποιείται συνήθως ως κεντρικός ή αμυντικός μέσος, αν και είναι επίσης ικανός να αγωνισθεί ως επιθετικός μέσος. Επομένως, καλύπτει και τις τρεις θέσεις του κέντρου. 

## Προσωπική ζωή
Ο πατέρας του Μαρίν, ο Πετρ, ήταν επίσης ποδοσφαιριστής και μάλιστα διεθνής με την Ρουμανία. Όντας πλάγιος μπακ, αγωνίστηκε για τις Στέαουα Βουκουρεστίου και Προγκρέσουλ Βουκουρεστίου μεταξύ άλλων.

Όπως και ο πατέρας του, ο Μαρίν έχει ρίζες Ρομά.

## Στατιστικά καριέρας

### Διεθνές

: Γκολ και αποτελέσματα της Ρουμανία, η στήλη βαθμολογίας δείχνει το σκορ μετά από κάθε γκολ του Μαρίν.

## Διακρίσεις
**Βιιτόρουλ Κοστάντζα**

* Πρωτάθλημα Ρουμανίας: 2016-17

**Σταντάρ Λιέγης**

* Κύπελλο Βελγίου: 2017-18
* Σούπερ Καπ Βελγίου (φιναλίστ): 2018

**Άγιαξ**

* Γιόχαν Κρόιφ Σιλντ: 2019 

**Ατομικές**

* *Gazeta Sporturilor* Ρουμάνος ποδοσφαιριστής της χρονιάς: Φιναλίστ: 2018 
* Γκαλα Φότμπαλου Ρομανέσκο Ρουμάνος Ποδοσφαιριστής της Χρονιάς: 2018

## Παραπομπές


## Εξωτερικοί σύνδεσμοι
* Răzvan Marinστο National-Football-Teams.com
* 
* 
* 

Κατηγορία:Μέσοι ποδοσφαιριστές
Κατηγορία:Ρομά
Κατηγορία:Ρουμάνοι ποδοσφαιριστές
Κατηγορία:Ποδοσφαιριστές Εθνικής Ρουμανίας
Κατηγορία:Ποδοσφαιριστές Εθνικής Ρουμανίας Κ17
Κατηγορία:Ποδοσφαιριστές Εθνικής Ρουμανίας Κ19
Κατηγορία:Ποδοσφαιριστές Εθνικής Ρουμανίας Κ21
Κατηγορία:Ποδοσφαιριστές ΦΚ Βιιτόρουλ Κονστάντσα
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές ΑΦΚ Άγιαξ
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Σταντάρ Λιέγης
Κατηγορία:Ποδοσφαιριστές Κάλιαρι Κάλτσιο
Κατηγορία:Ποδοσφαιριστές Έμπολι ΦΚ
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα